**Ministru kabineta noteikumu projekta “Grozījums Ministru kabineta 2007. gada 9. janvāra noteikumos Nr. 40 “Noteikumi par valsts metroloģiskajai kontrolei pakļauto mērīšanas līdzekļu sarakstu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikuma projekts “Grozījums Ministru kabineta 2007. gada 9. janvāra noteikumos Nr. 40 “Noteikumi par valsts metroloģiskajai kontrolei pakļauto mērīšanas līdzekļu sarakstu”” (turpmāk – Noteikumu projekts) izstrādāts ar mērķi, lai samazinātu finansiālo slogu mājsaimniecības dabasgāzes lietotājiem, kas dabasgāzi patērē tikai ēdiena pagatavošanai. Ar Noteikumu projektu paredzēts, ka mājsaimniecības lietotājiem, kuriem dabasgāzes gada patēriņš salīdzinot ar iepriekšējo gadu nav mainījies vairāk kā 30%, nav jāveic atkārtotā verificēšana gāzes patēriņa skaitītājiem, kas nav marķēti ar CE atbilstības marķējumu un Eiropas Kopienas tipa apstiprinājuma zīmi.Noteikumu projekts stājas spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2007. gada 9. janvāra noteikumi Nr. 40 “Noteikumi par valsts metroloģiskajai kontrolei pakļauto mērīšanas līdzekļu sarakstu” (turpmāk – Noteikumi Nr. 40) nosaka valsts metroloģiskajai kontrolei pakļauto mērīšanas līdzekļu sarakstu un to verificēšanas periodiskumu.Atbilstoši Noteikumu Nr. 40 pielikuma 4.2. apakšpunkta prasībām gāzes patēriņa skaitītājiem (sadzīves) atkārtotās verificēšanas periodiskums lietotājiem, kuri dabasgāzi izmanto individuālās dzīvojamās mājas apkurei vai komercdarbības veikšanai, ir noteikts reizi 15 gados, savukārt atbilstoši šo pašu noteikumu pielikuma 4.2.1 apakšpunkta prasībām gāzes patēriņa skaitītāju (sadzīves) gāzes plītīm Qmax ≤ 3 m3/h (turpmāk – Skaitītājs) atkārtotās verificēšanas periodiskums mājsaimniecības lietotājiem, kuri dabasgāzi patērē gāzes plītīm, ir noteikts reizi 20 gados. Gāzes patēriņa skaitītāji (sadzīves) un gāzes patēriņa skaitītāji gāzes plītīm, ir sadales sistēmas operatora īpašums.Noteikumu projekta 4.2. apakšpunkts papildina Noteikumus Nr. 40 ar papildus informāciju, proti, Qmax > 3m3/h ar mērķi, lai dabasgāzes lietotājiem un akreditētām inspicēšanas institūcijām, kas veic atkārtoto verificēšanu, būtu skaidrāks formulējums uz kādiem gāzes patēriņa skaitītājiem un ar kādu maksimālo plūsmu piemērojams atkārtotās verificēšanas periodiskums. Noteikumu projekta 4.2.1 apakšpunkts papildina Noteikumus Nr. 40 ar prasību, ka Skaitītājiem, kas marķēti ar CE atbilstības marķējumu un Eiropas Kopienas (turpmāk – EK) tipa apstiprinājuma zīmi atkārtotās verificēšanas periodiskums ir reizi 20 gados. Šobrīd spēkā esošajā regulējumā ir noteikts, ka Noteikumu Nr. 40 4.2.1 apakšpunktā minēto prasību piemēro sākot ar 2021. gada 1. novembri, kas nemainās, stājoties spēkā jaunajam regulējumam. Saskaņā ar Ministru kabineta 2017. gada 7. februāra noteikumu Nr. 78 “Dabasgāzes tirdzniecības un lietošanas noteikumi” 147. punktu (turpmāk – Noteikumi Nr.78), gazificētajos objektos uzstādītajiem komercuzskaites mēraparātiem ir jāatbilst normatīvajos aktos mērīšanas līdzekļiem noteiktajām metroloģiskajām prasībām, kā arī prasībām, kas noteiktas normatīvajos aktos par kārtību, kādā tiek veikta mērīšanas līdzekļu tipa apstiprināšana, pirmreizējā verificēšana un tirgus uzraudzība. Šobrīd tiek izstrādāts noteikumu projekts “Grozījumi Ministru kabineta 2017. gada 7. februāra noteikumos Nr. 78 “Dabasgāzes tirdzniecības un lietošanas noteikumi” (izsludināti 2020.gada 18.jūnija Valsts sekretāru sanāksmē, protokols Nr. 25 1§), kurā paredzēts papildināt ar prasību, ka *sadales sistēmas operators pēc savas iniciatīvas vai pēc mājsaimniecības lietotāja pieprasījuma veic ar Eiropas Kopienas tipa apstiprinājuma zīmi vai CE atbilstības marķējuma nemarķēta komercuzskaites mēraparāta ar maksimālo plūsmu Qmax ≤ 3 m3/h darbības precizitātes pārbaudi, ja mājsaimniecības lietotāja dabasgāzes gada patēriņa rādījums salīdzinājumā ar iepriekšējo gadu ir mainījies vairāk par 30%. Komercuzskaites mēraparāta pārbaudes izmaksas sedz sadales sistēmas operators. Ja komercuzskaites mēraparāta ar maksimālo plūsmu Qmax ≤ 3 m3/h pārbaudes laikā konstatētā rādījumu precizitātes kļūda pārsniedz normatīvajos aktos noteikto maksimāli pieļaujamo kļūdu, sadales sistēmas operators nomaina gazificētajā objektā uzstādīto komercuzskaites mēraparātu un sedz ar nomaiņu saistītās izmaksas*. Līdz ar to, ja mājsaimniecības lietotājam dabasgāzes gada patēriņš salīdzinot ar iepriekšējo gadu ir mainījies vairāk par 30%, tad mājsaimniecības lietotājs varēs pieprasīt veikt Skaitītāju bez CE atbilstības marķējumu un EK tipa apstiprinājuma zīmi atkārtoto verificēšanu, pārbaudot to darbības precizitāti un nepieciešamības gadījumā pieprasīt šo skaitītāju nomaiņu. Kā arī sadales sistēmas operatoram pēc pieprasījuma jāsniedz informācija lietotājam par patērēto dabasgāzi pēdējo trīs gadu laikā, radot iespēju lietotājam kontrolēt dabasgāzes pašpatēriņu un operatīvi reaģēt un Skaitītāja iespējamo neprecizitāti.Atbilstoši dabasgāzes sadales sistēmas operatora – AS “GASO” sniegtajai informācijai, Skaitītāju atkārtotā verificēšana finansiāli ir neizdevīga, jo tā izmaksā dārgāk par Skaitītāja nomainīšanu uz jaunu Skaitītāju. Tai pašā laikā arī Skaitītāju nomainīšana ir dārgs pasākums, kā rezultātā būtiski tiktu palielināts dabasgāzes sadales sistēmas pakalpojuma tarifs tieši mājsaimniecības lietotājiem. Papildus būtiski uzsvērt, ka lietotājiem, kuriem uzstādīts Skaitītājs, aptuveni 80% no sadales maksājuma veido fiksētais maksājums, un izmaksas, kas tieši atkarīgas no Skaitītāja uzskaitītā patēriņa, lietotājam ir salīdzinoši maznozīmīgs. Papildus ir jāatzīmē, ka gāzes patēriņa skaitītāji, kas uzstādīti gāzes plītīm, maksimālā jauda ir līdz 3 m3/h jeb 2 160 m3 mēnesī, savukārt, vidējais dabasgāzes patēriņš vienam daudzdzīvokļu dzīvojamās mājas dzīvoklim, kuram uzstādīta tikai gāzes plīts, vidēji ir 5 m3 mēnesī. Šis liecina par to, ka gāzes patēriņa skaitītāji tiek izmantoti neskaitāmas reizes mazāk, nekā tas no jaudas viedokļa ir tehniski paredzēts un vidējais patēriņš vienam daudzdzīvokļu dzīvojamās mājas dzīvoklim 20 gados (1 080 m3) nesasniedz pat gāzes patēriņa skaitītāja vienā mēnesī tehniski iespējamo jaudas robežu. Dabasgāzes gāzes patēriņa skaitītāja niecīgi patērētais resurss liecina par tā atbilstošu funkcionalitāti un pietiekamu precizitāti arī pēc divdesmit gadu kalpošanas perioda. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Patērētāju tiesību aizsardzības centrs, AS “GASO” |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dabasgāzes sadales sistēmas operatoru – AS “GASO”, gāzes patēriņa skaitītāju lietotājiem, akreditētām inspicēšanas institūcijām, kas veic šo skaitītāju atkārtoto verificēšanu, kā arī tirgus uzraudzības institūciju – Patērētāju tiesību aizsardzības centru.  |
| 2. | Tiesiskā regulējuma ietekme uz tautsaimniecību un atbilstības izmaksām | Ar Noteikumu projektu Skaitītājiem bez CE atbilstības marķējumu un EK tipa apstiprinājuma zīmi turpmāk nebūs jāveic atkārtotā verificēšana, līdz ar to tiek samazinātas atbilstības izmaksas Skaitītāju lietotājiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Pamatojoties uz A/S “GASO” sniegto informāciju, 318 759 mājsaimniecībām uzstādīti gāzes patēriņa skaitītāji, kas nav marķēti ar CE atbilstības marķējumu un EK tipa apstiprinājuma zīmi. Vienas mājsaimniecības gāzes patēriņa skaitītāju atkārtotās verificēšanas izmaksas (ieskaitot skaitītāju montāžas/demontāžas darbus) ir 190 euro.Līdz ar to, 318 759 mājsaimniecību atbilstības izmaksas gada laikā sastāda **60 564 210 euro (318 759 x 190)**. Noteikumu projekts paredz, ka atkārtotā verificēšana nebūs jāveic gadījumos, ja dabasgāzes gada rādījumu izmaiņu apjoms ir mazāks par 30%, salīdzinot ar iepriekšējo gadu, līdz ar to, noteikumu projekts paredz atbilstības izmaksu samazinājumu līdz 0 euro tām mājsaimniecībām, kurām gāzes patēriņa skaitītāju rādījumi nav mainījušies vairāk par 30%. Tā kā nav zināms, cik no 318 759 mājsaimniecībām dabasgāzes gada patēriņš pārsniegs 30%, nav iespējams veikt precīzākus potenciālā atbilstības izmaksu ietaupījuma aprēķinus.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikuma projektā “Grozījumi Ministru kabineta 2017. gada 7. februāra noteikumos Nr. 78 “Dabasgāzes tirdzniecības un lietošanas noteikumi” ir ietverta prasība, ka Skaitītāju bez CE atbilstības marķējumu un EK tipa apstiprinājuma zīmi atkārtoto verificēšanu veic tikai tādā gadījumā, ja mājsaimniecības lietotāja dabasgāzes gada patēriņa rādījums salīdzinājumā ar iepriekšējo gadu ir mainījies vairāk par 30%. Tādēļ, vienlaikus ar šo noteikumu grozījumiem nepieciešams veikt grozījumus Noteikumos Nr.40, iekļaujot atkārtotās verificēšanas periodiskumu Skaitītājiem, kas marķēti ar CE atbilstības marķējumu un EK tipa apstiprinājuma zīmi.  |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Noteikumu projekta izstrādē īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2020. gada 16. novembrī Noteikumu projekts kopā ar sākotnējās ietekmes novērtējuma ziņojumu (anotāciju) tika publicēts Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt savu rakstisku viedokli  |
| 3. | Sabiedrības līdzdalības rezultāti | Iebildumi netika saņemti |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Patērētāju tiesību aizsardzības centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E.Valantis

Matēviča 67013066,

Inese.Matevica@em.gov.lv